|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE ŞI  CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Noaptea Cercetătorilor la**

**Universitatea „Vasile Alecsandri” din Bacău, ediția a IV-a**

În seara zilei de 30 septembrie 2016 se desfăşoară la Universitatea „Vasile Alecsandri” din Bacău o serie de activităţi afiliate evenimentului european „Noaptea Cercetătorilor”. Și în acest an, evenimentul se înscrie într-un proiect naţional realizat sub auspiciile Asociaţiilor Target și Invenio, fiind co-finanțat prin Programul de Cercetare și Inovare al Comisiei Europene. Cercetători, ingineri şi exploratori îi invită pe toţi cei interesaţi, în special elevi, studenţi şi profesori, la o călătorie în lumea fascinantă a ştiinţei.

Deschiderea are loc la ora 17:00, în Aula „Vasile Alecsandri”, corp D, etaj I. Universitatea şi partenerii săi, Asociaţia Liga Studenţească, Societatea Cultural - Științifică „Vasile Alecsandri” din Bacău, Complexul Muzeal de Ştiinţele Naturii „Ion Borcea” Bacău, Observatorul Astronomic „Victor Anestin” Bacău și SCC Services România SRL propun următoarele activităţi:

1. Sportul – perseverență, putere, prietenie;
2. Magia filmului și tehnologia;
3. Chimie, magie și culoare;
4. Casa Alecsandri – ultima șanșă!
5. Universul – lumea văzută și lumea nevăzută a stelelor.

Programul evenimentului poate fi vizualizat aici.